17-jarige motorfietsryer sterf in ongeluk | Netwerk24
Deur Ischke de Jager 09 September 2018 21:30
Die polisie ondersoek ’n klag van strafbare manslag en dronkbestuur ná ’n motorongeluk wat die lewe van ’n 17-jarige motorfietsryer geëis het.
Die voorval het Saterdag omstreeks 19:00 op die R336-pad in Kirkwood in die Oos-Kaap gebeur.
’n Isuzu-bakkie het op die pad naby die Sundays River-sitrusmaatskappy ’n koei getref en toe teen ’n aankomende motorfiets gebots, sê sers. Majola Nkohli, polisiewoordvoerder.
Die bestuurder van die motorfiets, Felix Meiring, is op die toneel dood verklaar.
Die koei is ook dood.
Die 27-jarige bestuurder van die bakkie is op die toneel vir dronkbestuur in hegtenis geneem.
Die verdagte sal na verwagting Dinsdag in die landdroshof in Kirkwood verskyn.
Meer oor: Kirkwood | Oos-Kaap | Strafbare Manslag | Ongeluk | Motorfietsryer